**Анықтама**

Бастауыш сынып әдістемелік бірлестігі апталығы 22-26 қараша аралығында болып өтті.

**Тақырыбы:** Ұлы дала ағартушысы - Ы. Алтынсаринге 180 жыл.

**Мақсаты:** Ұлы ағартушысы Ы. Алтынсариннің өмірбаянымен, әдеби педагогикалық шығармалармен таныстыру.Іс -тәжірибемен алмасу, шығармашылық жұмыстар жүргізу.Оқушылардың белсенділіктерін , қызығушылықтарын арттыру және шығармашылыққа баулу.

**Күтілетін нәтиже**: Оқушылардың ойлау қабілеттері дамиды, сабаққа деген қызығушылықтары артады, шығармашылықпен жұмыс жүргізеді.

Апталық қарсаңында бастауыш сынып оқушылары оқитын мектептің 1 қабаты тақырыпқа сай шарлармен, апталықтың түсті қағаз бетіне басылған атымен, түрлі әдемі суреттермен, қабырға газеттерімен, гүлдермен безендірілді.

Апталықтың өтілу жоспары алдын-ала жоспарланып, бекітілді. 22 қараша күні бастауыш сынып оқушылары арасында «Даланың дара ұстазы- Ы. Алтынсарин» атты байқау болып өтті. Байқауға он оқушы қатысты. Байқауды мектеп алды ұстазы Макетай Ш жүргізді.Байқаудың өтілу барысымен, қойылатын талаптарымен оқушыларды таныстырып өтті. Әділқазылар алқасы сайланып, өз ойларын ортаға салып, оқушыларға топ бойынша мақтау қағаздарын табыстады.

Ж.К.Көптілеуова 1а сыныбында әліппе пәнінен «Үү дыбысы» тақырыбында ашық сабақ өткізді. Сабаққа мектеп әкімшілігі мен ұстаздар қатысты.

Апталық жоспары бойынша «Отбасымен кітап оқу қызықты» тақырыбында әр сынып оқушылары отбасымен Ы. Алтынсарин шығармаларын оқып видеоролик түсірді. Оқушылардың әр сынып бойынша оқу жылдамдығы тексеріліп, жылдам оқыған оқушыларға мақтау қағаздары табыс етілді.Әдемі жазу өнері бойынша ,үлгілі дәптерлер ілініп оқушылар марапатталды.

Сонымен қатар «Спорт денсаулық кепілі» тақырыбында спорттық сайыс өтті. Сайысты Н.Нижник өткізді. Оқушылар екі топқа бөлініп сайысқа белсене қатысты.Әділ қазылар қатысқан оқушыларды топ бойынша марапаттады.

Мамырова А.Ш 3а сыныбында қазақ тілі пәнінен «Түбір мен қосымшаның жазылуы» тақырыбында ашық сабақ өткізді.Ағылшын пән ұстазы Н.Сәдуақас 3 а сыныбында «Days of the week» тақырыбынды ашық сабақ өткізді.4а сынып ұстазы Ж.М.Алиева қазақ тілі пәнінен «Сөз және оның мағынасы» тақырыбында ашық сабақ өткізді.Ашық сабақтар өз деңгейінде өтті. Әрбір өткізілген іс шара Ы. Алтынсариннің өмірімен байланысты өтті. Ұстаздардың шығармашылығы мен әдістемелігін көрсететін көрме де ұйымдастырылды.Игілікті істер өз жалғасын таба берері сөзсіз.

Нәтижесінде: әрбір сыныптар жеке – жеке бағаланды.  Оқушылар мақтау қағаздарымен марапатталды.

26 қараша күні апталықтың жабылу салтанаты өтті. Апталықты жабу салтанатын бастауыш сынып әдістемелік бірлестігінің жетекшісі А.Ш.Мамырова жүргізді. Апталық кезінде өткен сайыстар бойынша жеңімпаз оқушыларды марапаттады және апталықты қорытындылады.

Ұсыныс:Мұғалімдердің өткізетін сабақтары [алдан- ала жоспарланып](https://melimde.com/konferenciya-materialdarin-aldin-ala-filimi-jina-trinde-shifar.html), бекітілсе. Сабақта берілген тапсырмаларды баланың жас ерекшелігіне сай түрлендіріп отыру. Тәжірибелі мұғалімдердің сабақтарына қатысып, әдістерді оқып-үйрену. Алдағы жылда осындай іс- шараларды жоғары деңгейде өткізу, балаларды оқуға ,тәрбиеге баулу.

Жамбыл жалпы орта білім беретін мектебі

***Бастауыш сыныптар арасында өткен***

***онкүндігінің қорытындысы***



***Бірлестік жетекшісі: Мамырова А.Ш***

**2021-2022 оқу жылы**